Еуразиялық экономикалық одақтың Кеден кодексі туралы шартты ратификациялау туралы
405-бап. Кеден өкілінің міндеттері

1. Кеден өкілі:
1) осы Кодекстің
402-бабы
1-тармағы 1 және 2-тармақшаларында, сондай-ақ осы Кодекстің
402-бабы
1-тармағы 4-тармақшасына сәйкес мүше мемлекеттердің заңнамасында белгіленген кеден өкілдерінің тізіліміне енгізу шарттарын сақтауға;
2) мүше мемлекеттердің заңнамасына сәйкес ақпараттық технологияларды пайдалана отырып, кеден органдарына есептілікті ұсынуға;
3) мүше мемлекеттердің заңнамасында көзделген жағдайларды қоспағанда, өкілдік берілген тұлғадан алған мемлекеттік, коммерциялық, банктік және заңмен қорғалатын өзге де құпия (жасырын) болып табылатын ақпаратты, сондай-ақ басқа да құпия ақпаратты өзі және (немесе) оның жұмыскерлері өз мақсаттары үшін жария етпеуге, пайдаланбауға, өзге де тұлғаларға бермеуге;
4) осы баптың 5-тармағына сәйкес кедендік баждарды, салықтарды, арнайы, демпингке қарсы, өтем баждарын төлеу жөнінде осы баптың 4-тармағында көзделген міндеттерді осы Кодекстің
55-бабы
3-тармағына,
73-бабы
3-тармағына және
270-баптың
4-тармағына сәйкес кеден органы жолдаған хабарламада көрсетілген мерзімнің соңғы күнінен кешіктірмей орындауға;
5) өзін кеден өкілдерінің тізіліміне енгізген кеден органына өзі кеден өкілдерінің тізіліміне енгізілген кезде мәлімдеген мәліметтердің өзгергені туралы хабарлауға және мұндай мәліметтер өзгерген күннен бастап немесе өзіне мұндай өзгерістер белгілі болған күннен бастап 5 жұмыс күні ішінде мұндай өзгерістерді растайтын құжаттарды ұсынуға;
6) осы Кодексте белгіленген және (немесе) мүше мемлекеттердің кедендік реттеу туралы заңнамасында белгіленетін өзге де міндеттерді сақтауға міндетті.
2. Кедендік операцияларды жасау кезіндегі кеден өкілінің міндеттері кедендік реттеу саласындағы халықаралық шарттар мен актілерде және (немесе) мүше мемлекеттердің кедендік реттеу туралы заңнамасында белгіленген талаптар мен шарттарға негізделген.
3. Кеден өкілінің міндеттеріне кедендік реттеу саласындағы халықаралық шарттар мен актілерге сәйкес кедендік рәсімдерге сәйкес тауарларды пайдаланудың шарттарын және (немесе) оларға өкілдік беруші тұлғаларға ғана жүктелетін өзге міндеттерді сақтау кірмейді.
4. Кеден өкілі декларанттың атынан кедендік операцияларды жасаған жағдайда кеден өкілі мұндай декларантпен кедендік баждарды, салықтарды, арнайы, демпингке қарсы, өтем баждарын төлеу бойынша міндеттерді толық мөлшерде орындауға жататын кедендік баждарды, салықтарды, арнайы, демпингке қарсы, өтемақы баждарын төлеу бойынша ортақ міндетті болады.
5. Осы Кодекске сәйкес көзделген мән-жайлар басталған кезде кедендік баждарды, салықтарды, арнайы, демпингке қарсы, өтем баждарын төлеу бойынша міндеттер орындалуға жатады, мұндай міндеттерді орындау:
1) тауарлар орналастырылған кедендік рәсімге сәйкес тауарларды пайдалану шарттарын сақтамауға;
2) осы Кодекстің
8-тарауына
сәйкес кедендік баждарды, салықтарды төлеу мерзімдерін өзгертуге;
3) кедендік баждарды, салықтарды төлеу бойынша жеңілдіктерді ұсыну мақсаттары мен шарттарын және (немесе) мұндай жеңілдікті қолдануға байланысты тауарларды пайдалануды және (немесе) оларға билік ету бойынша шектеулерді бұзу әрекетін жасауға байланысты жағдайларды қоспағанда, мұндай міндеттер кеден өкілі өкілдік беретін тұлғамен ортақ орындайды.
6. Мүше мемлекеттердің заңнамасында декларантпен ортақ туындаған кедендік баждарды, салықтарды, арнайы, демпингке қарсы, өтем баждарын төлеу бойынша міндеттерді кеден өкілдері орындамауы тиіс болғанда, осы баптың 5-тармағында көрсетілген жағдайлардан өзге жағдайлар белгіленуі мүмкін.
7. Кеден өкілінің кеден органдарының алдындағы міндеттері өкілдік беретін тұлғамен жасалған шартпен шектелмейді.
8. Міндеттер барлық кеден өкілдері үшін бірдей болып табылады.